Midsommar: break up-movie med kräftkalas, syretrip og aktiv dødshjælp - 16:9 filmtidsskrift\nMidsommar: break up-movie med kräftkalas, syretrip og aktiv dødshjælp\nAf Peter Raagaard\nAri Asters nye film, Midsommar, er en blændende smukt fotograferet folk horror-film sat i de dybe svenske skove. Filmen vil helt sikkert dele vandene efter instruktørens forrygende debutfilm Hereditary, men tager man dens præmis til sig, bliver man suget ind i et to en halv times hypnotisk syretrip og visuel rutchebanetur, der bedst kan betegnes som en blanding af Alice in Wonderland, The Wicker Man (1973) og The Texas Chainsaw Massacre (1974) tilsat majstang og folkedans.\nSidste år bragede Ari Aster igennem med sin meget roste debutfilm Hereditary. Filmen videreførte klassiske traditioner fra 70’ernes okkulte gysere og tilførte genren en kompleksitet med sine mangetydige billedkompositioner og intense karakterskuespil fra bl.a. Toni Collette og Gabriel Byrne. Det er lidt overraskende, at hans næste værk Midsommar kommer så relativt kort tid efter, endda med en film, der også hører hjemme i horrorgenren. Denne gang er der dog tale om en anden undergenre, nemlig såkaldt folk horror.\nDenne term bruges som fællesbetegnelse for en række primært britisk producerede film og tv-produktioner fra 1970’erne, med trilogien The Witchfinder General (1968), The Blood on Satan´s Claw (1971) og Robin Hardys The Wicker Man (1973) som hovedværkerne (Scovell, 2017, s. 7). Med baggrund i folkloristisk materiale foregår folk horror i øde, landlige områder og omhandler hedenske kulte og okkulte ritualer som udefrakommende fremmede trækkes ind i. I modsætning til megen konventionel horror beror genren ikke på pludselige chok eller det overnaturlige. Dens kendetegn er atmosfære og et langsomt, krybende plot, som leder op til en voldsom konklusion. Folk horror kan derfor nærmest virke poetisk, domineret af panoreringer og supertotalindstillinger ud over marker og skove. Beskrivelser af The Wicker Man påpeger da også, at den, indtil afslutningen, minder mere om en blanding af krimi og musical end en egentlig gyser (Se fx Smith, 2010, s. 87-120) .\nI 10´erne er der sket en genoplivning af folk horror med bl.a. Ben Wheatleys Kill List og A Field in England samt Netflix-filmene The Ritual og Apostle. Disse fire film har hver deres eget, mere brutale tag på genren. Det bedste eksempel på rendyrket folk horror-revival, som følger den ovennævnte formel, er nok amerikanske Robert Eggers´ stemningsfulde The Witch fra 2015.\nTil kräftkalas i et solbeskinnet helvede\nAkkurat som Hereditary tager Midsommar udgangspunkt i en familietragedie. Hovedpersonen Dani (Florence Pugh) mister på tragisk vis sin familie og går i sort. Hendes fraværende kæreste Christian (Jack Reynor) har længe ønsket at slå op, men bliver i forholdet af ren medlidenhed. Da Christian og hans antropologistuderende kammerater af deres ven Pelle (Vilhelm Blomgren) inviteres med til en solhvervsfestival i Sverige for at studere folkeskikke, følger hun til deres ikke udelte begejstring med.\nFilmens prolog, som omhandler Danis tragedie, er holdt i den samme mørke, klaustrofobiske stil, der dominerede Hereditary. Den knugende følelsesmæssige afstand, som hersker mellem hende og Christian tydeliggøres, når de afbildes sammen i dunkle, vagt oplyste rum.\nDa gruppen ankommer til Sverige, ændres stilen fuldstændig til strålende solbeskinnede total- og supertotalindstillinger ud over omgivelser, der nærmest virker som en levende turistbrochure for en slags Pippi Langstrømpe-øko-kollektiv, hvis beboere alle går klædt i hvide folkedragter. Der er dermed tale om et radikalt stilistisk brud i forhold til Hereditary. Dette får dog ikke filmen til at tabe sin subtilitet. Hvor mørke skaber en forventning om noget skræmmende, tjener solskin derimod til at øge overraskelsen ved voldelige begivenheder og gøre dem ekstra chokerende. Det har man for nylig set i Isabella Eklöfs Holiday (2018) og ikke mindst i en klassiker som Tobe Hoopers The Texas Chainsaw Massacre (fig. 1).\nFig. 1: I modsætning til Hereditary foregår Midsommar i strålende solskin i en slags grotesk eventyrland. Det gør de voldsomme scener endnu mere chokerende.\nLandskabet bliver derfor et aktivt element, der lægger grunden til mistanke og spænding om, hvad der skal ske. Hårga i Hälsingland er simpelthen for Carl Larsson-idyllisk, og dets beboere alt for tuttenuttede og søde til at have reelle hensigter. Samtidig er settingen med til at skabe en stemning af noget fantastisk. Hvor Hereditary handlede om overnaturlige kræfters ødelæggende indgriben i en families dagligliv, skabes der i Midsommar en ramme, hvor eventyret hersker, og helt andre regler styrer (fig. 2).\nFig. 2: En af præmisserne for genren folk horror er, hvordan fremmede lokkes til afsides, på overfladen idylliske lokalsamfund. Beboerne i Hårga er simpelthen for pittoreske til at have rent mel i posen. Hvad kan de tænkes at skjule? I øvrigt eksisterer der virkelig en landsby med navnet Hårga i Hälsingland. Det vides ikke, hvordan midsommer fejres der.\nNeurotikeren, vatpikken, narren og kynikeren – hvem dør først?\nDet, der gjorde Hereditary så medrivende, var at den både var en familietragedie og en gyser. Hovedkaraktererne var sympatiske, og filmens langsomme tempo gav rig lejlighed til at leve ind sig i deres sorg og lide med familien, mens de hver især gled mod deres uafvendelige skæbne, som derfor også kun blev endnu mere ond.\nI Midsommar er det derimod alene engelske Florence Pughs skuespillerpræstation som Dani, der er centrum for vores indlevelse. Hun har endnu en relativt kort karriere bag sig, men har formået at markere sig i fx The Falling og TV-serien The Little drummer girl. I rollen som Dani klarer hun måske ikke en amerikansk accent så godt. Det opvejes til gengæld af det store register af følelser, hun formår at udtrykke da figuren udvikler sig fra depressiv magtesløshed og kæresteafhængighed over rædsel og chok til overvindelse af sit traume og – på bizar vis – at have fundet et hjem og en ny familie.\nIrske Jack Reynor, også et relativt nyt navn, viser Christians ambivalens i helst at ville ud af forholdet, men samtidig føle sig bundet af en pligt til at vise en omsorg, han ikke er i stand til at give. Da tingene udvikler sig, forvandles hans karakter til en komisk udstilling af forceret maskulinitet og total forvirring, hvad der gør, at man sagtens under ham hans grufulde skæbne (fig. 3).\nFig. 3: Florence Pugh og Jack Reynor er endnu relativt ubeskrevne blade. Hendes præstation som Dani bærer filmen oppe og lover godt for fremtiden. Jack Reynor leverer en glimrende præstation i maskulint forfald som den fraværende kæreste Christian.\nChristians studiekammerater er næsten endimensionelle. Josh (William Jackson Harper) er kynikeren, der kun er interesseret i materiale til sin afhandling, og Mark (Will Poulter) er klicheen om en brovtende amerikansk turist; elefanten i en glasbutik, som fornærmer alle, da han urinerer op ad landsbyens hellige træ og ellers kun tænker på at knalde svenske piger. Sådanne stereotyper giver kun lejlighed til overfladisk indlevelse. De er fast del af de fleste gysere med det ene formål at blive slået ihjel. Samtidig tilfører de filmen en humoristisk vinkel, som skaber en kontrast til rædslerne.\nPelle er den eneste, som viser ægte omsorg for Dani. Med undtagelse af ham er de svenske biroller næsten alle anonyme. Et af de grundlæggende træk ved folk horror er, at det er menneske mod mennnesker: Kernen i genren er moderne, urbane menneskers konfrontation med et ruralt kollektiv eller kult, hvor der hersker anderledes, arkaiske normer for det normale (Scovell, s. 17-18). Svenskerne er derfor ikke andet ud over deres roller: et ældre par, landbyældsten, ypperstepræstinden og fristende unge piger. Denne anonymitet giver dem en uudgrundelighed og gådefuldhed, som er central for filmen (fig. 4).\nFig. 4: Da de andre amerikanere lader Dani i stikken, drager beboerne i Hårga omsorg for hende. Her er alle følelser fælles, og ingen får lov at være alene med sin smerte.\n”Velkommen hjem”: Til syretrip, folkedansermarathon og menneskeofring\nMidsommar er næsten to en halv time lang. Plottet udfoldes langsomt, i et såkaldt slow burn. En essentiel ting, er hvordan karakterernes – og dermed tilskuerens – perspektiver langsomt forandres, efterhånden som de føres ind i Hårgas forvrængede, rustikke eventyrland.\nFor det hele er skævt: Det vises allerede i starten på vej mod målet, da kameraet tilter 180 grader og viser bilen med de intetanende ”gæster”, Pelle har lokket med sig, på hovedet. Mere konkret er husene i Hårga bygget vinde og skæve, og de fire amerikanere er snart lige så ”skæve” af de psykedeliske urteafkog, der serveres.\nFilmens første halvdel myldrer desuden med foregreb og små varsler om, hvad der senere vil ske. Hvorfor siger landsbyældsten ”velkommen hjem” til Dani, hvad gemmer der sig inde i den mystiske gule pyramide længst borte mod skoven, som omslutter landsbyen, og hvad skal bjørnen, der står i et bur, bruges til? Hver af de solbeskinnede supertotalindstillinger ud over landsbyen myldrer af liv og tvinger blikket til at følge godt med i jagt på spor, ligesom den seksuelt eksplicitte almuekunst, der pryder husenes vægge (fig. 5 og fig. 6).\nFig. 5: “It´s a bear. ”Ligesom Hereditary er Midsommar fyldt med urovækkende spor og foregreb, der fanger øjet. Med en parafrase over Tjekhov: “Når der vises en bjørn i et bur, skal den bruges igen senere.” Måske er det også et lille, indforstået nik til Nicolas Cage i det mislykkede remake af The Wicker Man. Den kan i øvrigt købes som merchandisefigur.\nFig. 6: Det samme gælder med den almuekunst, der pryder husene. Her et lille varsel, om de ritualer, der udføres i Hårga.\nLigesom Hereditary indeholder Midsommar voldsomme blodsudgydelser og lemlæstelser, men serveret i korte, afmålte portioner, hvorfor virkningen bliver så meget mere chokerende. Vendepunktet for gæsterne er mødet med Hårgas temmelig kontante ældrepleje. Livet er inddelt i fire cykler á 18 år. Man bliver 72 – ikke ældre. Roy Anderssons Sange fra anden sal, som Aster har nævnt som inspiration, dukker op in mente.\nHerefter udvikler tingene sig hen mod det uundgåelige. En chokeret Dani vil hjem, men Christian og Josh lokkes til at blive med løfte om materiale til deres afhandling og lader hende i stikken. Med dem etableret som dumme svin, bliver det så meget lettere at følge sympati for Dani, der til gengæld overøses med omsorg af Hårgas medlemmer.\nForvrængningen fortsætter gennem resten af filmen. Set gennem Danis øjne kommer Hårga til at virke mere og mere sympatisk og tillidsvækkende. Her hersker et fællesskab fuldt af kærlighed: Man deler alt, og ingen får lov at være alene med sin smerte. Græder én, græder alle med. Følelser og intuition vurderes over logik, og landsbyens orakel er et vanskabt barn, ”upåvirket af kognition”, som landsbyældsten forklarer.\nEn efter en, ”forsvinder” de andre gæster, og kun Dani og Christian er tilbage. Deres baner kontrasteres sideløbende, da de hver især ender som centrum for kultens ritualer. Men hvor hendes bane i Hårga er opadgående, som genstand for det samlede fællesskabs fejring, ender han som en karikatur på påtaget amerikansk macho-maskulinitet.\nSom tilskuer gnider man sig derfor i hænderne, da Dani i filmens afslutning tager en grusom afsked med Christian. Hun har overvundet sit traume og kan smile et ægte smil for første gang i lang tid (fig. 7).\nFig. 7: Midsommar er to en halv times slow burn. Lidt efter lidt afsløres det mørke, der gemmer sig bag landsbyens solbeskinnede ydre.\nMidsommar: Carl Larsson møder Leni Riefenstahl, med Leatherface som forlover\nSom skandinav, med et kendskab til svenske midsommertraditioner og nordisk mytologi virker Sverige nok ikke lige så fremmed, som det gør på et amerikansk publikum. Det hjælper også, at man forstår de svenske replikker beboerne imellem. Med Mark som eksponent kan Midsommar ses som en parodi på amerikaneres tågede forestillinger om Skandinavien som en art socialistisk frilandsmuseum med uafbrudt folkedans og fri sex.\nDet stedlige sammensurium af nordisk folklore og mytologi, taget fra vidt forskellige sammenhænge, tilføjer desuden en dyster historisk kontekst til filmen. Kernen i Hårgas kult er grusomme ritualer og den enkeltes totale underkastelse under fællesskabet. Søger man en historisk parallel til landsbyen, minder den i påfaldende grad om de bosættelser, Heinrich Himmler planlagde at virkeliggøre i Østeuropa som led i et nazistisk Utopia – og som nynazister i dag forsøger at etablere i det gamle Østtyskland (se fx Andersen, 2007, s. 163-183). Filmen giver selv nogle enkelte vink herom.\nDet skræmmende ved folk horror-genren er, at dens værker konfronterer moderne, individualiserede mennesker med grupper, der bindes sammen af et arkaisk menneskesyn: individet må underkaste sig fuldstændig, enhver afvigelse fra normen straffes brutalt, og det fælles vel sikres ved menneskeofringer. Dette gjordes klart i The Wicker Man. Midsommar viderefører denne genrekonvention, men tilføjer et ekstra lag med Dani.\nFortalt gennem hende bliver filmen nemlig historien om at overvinde et traume, lægge et dårligt forhold bag sig og finde styrke, men samtidig er det også fortællingen om at finde sig hjemme i et fællesskab, der fuldstændig forkaster respekten for den enkelte. Perspektivforvrængningen, som er filmens grundpræmis, gør sammen med den sorte humor, at man har sympati for Dani og godter sig over de usympatiske mænds skæbne. Hårga, et arisk Shang Ri La fyldt med harmoni, kommer til at fremstå positivt i forhold til en omverden domineret af ensomhed og egoisme. Filmen tager os dermed på sengen. At se den er som at få vist en pinlig selfie, man helst vil glemme alt om (fig. 8).\nFig. 8: Midsommar er historien om Danis overvindelse af sit traume og om at komme “hjem” til det fællesskab, hun altid har manglet. Men ved at dele hendes perspektiv kommer vi samtidig til at fatte sympati for en kult, der udfører grusomme handlinger.\nDer er også klare paralleller mellem Midsommar og Hereditary. Konkret ender begge film med close-ups af hovedpersonerne. Hvor Hereditary grundlæggende handler om, hvordan ubearbejdede følelser af sorg og tab ødelægger nutidsmennesket, er Midsommars udgangspunkt fristelsen ved at bortkaste sin identitet og lade sig opsluge af det totalitære. Visuelt supplerer de to film også hinanden glimrende: Hereditarys mørke, klaustrofobiske indstillinger er en glimrende modvægt til Midsommars solbeskinnede supertotaler og totalbilleder. Skulle man pege på, hvilken film, som er mest subtil, er det imidlertid nok Midsommar, qua den tvetydige identifikation, som tager prisen.\nSelskabet A24 har gennem de sidste seks år formået at gøre sig bemærket ved at producere nyskabende genrefortolkninger af høj kvalitet skabt af nogle af de bedste yngre instruktørtalenter som fx David Robert Mitchell, Alex Garland og Robert Eggers – og altså også Ari Aster. Vi håber, at det fortsætter sådan.\nMidsommar, A24, 2019. Instr. Ari Aster.\nPremiere 3. juli. Filmen vises i biografer landet over.\nØvrige relevante film:\nHereditary, A24, 2018. Instr. Ari Aster\nThe Wicker Man, British Lion, 1973. Instr. Robin Hardy.\nAndersen, Dan H.: Nazimyter: Blodreligion og dødskult i Det Tredje Rige, Aschehoug, 2007.\nGirard, René: Violence and the Sacred, Bloomsbury, 2013.\nLillemose, Jacob & Meyhoff, Karsten Wind: Mondo Heros – Teser om storbyen, det rurale, selvtægt og overlevelse, Antipyrine, 2019.\nScovell, Adam: Folk Horror – Hours Dreadful and Things Strange, Auteur, 2017.\nSmith, Justin: Withnail and Us – Cult Films and Film Cults in British Cinema, I.B. Tauris, 2010\nRelevante hjemmesider og links\nDer findes en lang række hjemmesider dedikeret til genren folk horror. De bedste er:\nfolkhorrorrevival.com (også en Youtube-kanal)\nEn reklamefilm for bjørnen kan ses her:\nFødt 1975. Cand.mag. i dansk og historie fra RUC 2002. Har bl.a. været sendelektor i dansk ved universiteterne i Tartu, Estland, Sankt Petersborg og Reykjavik. Har tidligere udgivet artikler om dansk sprog og litteratur, bl.a. Karen Blixen og Naja Marie Aidt. Artikler om Tommy Wiseaus The Room, Andrea Arnolds Fish Tank og Harmony Korines Spring Breakers i 16:9. Har i de sidste par år fokuseret på setting og genrehistorie inden for gyser- og horrorgenren med artikler om vandets rolle i It Follows og Folk Horror-bølgens genkomst.\nEr kvinder altid på randen af et nervøst sammenbrud? - Boligen som gotisk kampplads og sted for kvindelig selvudvikling\nBack to the Backwoods: Bonderøvene og kannibalerne slår til igen\n”Who’s playing the banjo here?”: Om Deliverance, The Texas Chainsaw Massacre, indavl og kannibaler på 70’ernes amerikanske bøhland\nAlt er udtryk! – en bog om production designet af og i levende billeder


Primigi - Siden 1976 har PRIMIGI været specialist på området for børnefodtøj i Italien\nKIK I KATALOGET\nSiden 1976 har PRIMIGI været specialist på området for børnefodtøj i Italien\nI mere end 40 år har Primigi ledsaget millioner af børn i hele verden med innovativt fodtøj til enhver udviklingsfase: Fodtøj til drenge og piger i alderen fra 0 til 14 år – helt op til str. 40.\nI dag anerkender mødrene Primigi som specialist i barndommen, når det handler om kvalitet, mode og holdbarhed.\nMere velvære til børnenes fødder. Primigi System ”ALL-IN-ONE”\nFleksibilitet, lethed, åndbarhed, styrke og blødhed.\nDette er principperne i Primigi System – et unikt og eksklusivt projekteringssystem, som giver vores sko optimal komfort og holdbarhed i overensstemmelse med de højeste teknologiske krav.\nUd over den unikke lethed, fleksibilitet og gode pasform har Primigi fodtøjet en lang række særlige egenskaber såsom antishock for at beskytte hælen mod slag og løse indersåler (hvis de findes) for at garantere en bedre hygiejne og forenkle rengøringen af fodtøjet. For at forebygge allergi er fodtøjets metaldele nikkelfri, og foret er uden chrom for herved at garantere produkter med øget fokus på velvære og naturlighed.\nStadigt flere mødre vælger Primigi, fordi de føler sig trygge ved den knowhow, som virksomheden sammen med børnene har opbygget gennem denne lange årrække med konstant hensyntagen til tendenserne i moden og et optimalt forhold mellem pris og kvalitet.\nAlle børn er unikke – og det ved PRIMIGI.\nPRIMIGI fremstiller innovative kvalitetsprodukter med præcision og passion, som udelukkende er udviklet til børnenes velvære og for at opfylde de forskellige aldres behov i enhver situation: i skolen, i parken, til festerne med vennerne eller til at løbe frit omkring i den friske luft – også om vinteren.\nItaliensk kvalitet og design!\nPrimigi tilbyder et bredt udvalg af begyndersko af blødt skind, sporty og moderigtige sneakers, samt åndbare og vandtætte støvler fremstillet med GORETEX® teknologi: se alle nyhederne i Efterårs Vinter 2020-2021 kollektionen!\nRådene fra Primigi – En fantastisk oplevelse skridt for skridt\nEn ny opdagelse for hvert skridt, så dit barn kan udforske verden. Derfor er det vigtigt at beskytte barnets fødder med behagelige, lette, åndbare og holdbare sko.\nPrimigis erfaring rummer mange nyttige råd om føddernes velvære. Download brugsvejledningen på www.primigi.it/en


Find puder og pudebetræk i alle mulige former hos! | Coolstuff\nAlle taler om pyntepuder her og tekstil der - og det er jo selvfølgelig fordi puderne gør en kæmpe stor forskel i indretningen af dit hjem! Byt dine gamle støvede sofapuder ud med nogle sjove puder med 3D-tryk, eller giv stuen en skøn disco-feeling med pudebetræk med pailletter!\nI soveværelset passer den skønne Zenkuru Kropspude og Graviditetspude perfekt ind - denne ergonomiske pude giver dig den bedste støtte når du sover, læser eller bare slapper af. Den u-formede pude bliver også en skøn aflastende graviditetspude som gør søvnen lettere for den kommende mor. Ja og så er den jo også en krammevenlig pude, selvfølgelig!\nAt finde den perfekte pude er ikke altid en enkelt match. Så slut derfor med at lede og vælg istedet noget sjovt eller praktisk! Her hos Coolstuff har vi puder og pudebetræk ud over det normale. Er du interesseret i at opdatere indretningen derhjemme kan du tjekke ud vores forskellige sofapuder og pyntepuder som har alt fra et sjovt motiv til seje effekter. Hvad siger du for eksempel om en pude med dyremotiv eller en paillet pude som ændre farve?\nEr du i stedet ude efter noget til soveværelset kan du se nærmere på vores mere praktiske og ergonomiske puder, såsom vores Zenkuru kopspude. Ligemeget hvad du er ude efter har vi et økonomisk og sjovt alternativ helt klart får dig til at grine. Så drop det triste og kedelige hjem og køb dig din nye bedste pude i dag!


Efterfødselsmassage - kursus i massage efter graviditeten ~ - NORDLYS ®\nForsideKursistnet Login Gravid - Fødsel - Baby\nOm Gravid - Baby - Efterfødsel - Massage Kurser\nBarselsperioden er en forunderlig, men også udfordrende og krævende tid. Graviditeten, fødslen, at være blevet en familie samt den forstyrrede søvn tærer på den nybagte mors fysiske og psykiske ressourcer. Samtidig er det nyfødte barn helt afhængigt af, at mor grundlæggende har det godt. Jo bedre mor har det, jo bedre trives barnet og den dybe mor/barn-kontakt styrkes.\nDu lærer om barselsperiodens fysiologi og psykologi, 3 anvendelige massager til nye mødre, om vigtigheden af egenomsorg, at vejlede om og lindre almindelige gener i barselsperioden samt at kontakte og arbejde med din egen moderlige energi. Du får også inspiration til, hvordan du kan anvende din nye viden.\nI dag er der mulighed for en fleksibel og lang barselsorlov, så familien får en så god start som muligt. Alligevel kan mange kvinder føle sig ensomme og måske usikre i denne vigtige livsovergang. Et stigende antal kvinder får en fødselsdepression.\nMassage er ideelt til kvinder i denne periode. Lige som massage i graviditeten kan støtte kvinden i at føle sig gravid, kan massage i denne periode støtte kvinden ind i moderskabet.\nat udbrede kendskabet til vigtigheden af berøring og massage til nybagte mødre i den følsomme barselsperiode\nat give kursisterne redskaber som støtter nye mødre i at rumme sig selv og dermed bedre rumme deres børn\nKurset henvender sig specielt til jordemødre, sundhedspersonale og massageterapeuter samt andre faggrupper, der har med nybagte familier at gøre.\nDet er en fordel, hvis du kender til massage eller har kendskab til fagområderne omkring graviditet og fødsel.\nMassageterapeut Hannah Lind Arlaud har været medudvikler på Nordlys Efterfødselsmassage til den nybagte mor ved at forene massageterapeutisk ekspertise med mange års erfaring i at støtte nybagte mødre og familier.\nSe en lille video af en Efterfødselsmassage her.\nUnderviser: Hannah Lind\nForudsætninger: Massage Grundform, Gravidmassage 1 eller Babymassage\nVarighed: 3 dage / 24 timer\nMødetider: Første dag: 8.45-18.00\nAnden dag: 8.45-18.00\nTid: 9.-11. oktober 2020\nLærer: Hannah Lind\nTid: 15.-17. oktober 2021


Du søgte efter Rocky Road - Mad Fornøjelser\nRocky Road er ikke den klassiske danske julekonfekt, men den er intet mindre end fantastisk alligevel. Ja, herhjemme kalder vi den også for alletiders julekonfekt, som laves hele året rundt. Så hvis du ikke har haft gang i at bage småkager eller lave konfekt, så er det nu tiden er kommet. Rocky Road kræver kun 4 ingredienser, så skynd dig at få dem noteret på din indkøbsseddel. Med kun 20 dage til jul ville du ovenikøbet kunne nå, at lave en portion mere, hvis nu den første forsvinder hurtig. Du skal bruge: 150 gram saltede og ristede peanuts 340 gram mørk chokolade 70 gram små marshmallows (de store kan også…\nBetina\t1 kommentar\nBedste´s bedste opskrifter, Til den søde tand\nIngen jul uden mormor’s super lækre og sprøde fedtkager. Jeg bager dem hvert år, og har nok gjort det de sidste 15 år, inden da var det min mor og før hende min mormor osv. Der bliver bagt store portioner, så der også er til at dele ud til familie samt venner. Det er skønt, at kunne forkæle ens kære med nogle lækkerier, de sidste par år har vi delt kagedåser ud med både fedtkager, Rocky Road og Bountykugler. Så man kan vel godt kalde det en tradition efterhånden. Fedtkager er gode gammeldags, sønderjyske småkager, jeg kunne jo godt have tænkt mig at de havde fundet på et lidt mere…\nBedstes sønderjyske brunkål\nBountykugler – opskrift på hjemmelavet Bounty\nHjemmelavede Bountykugler er et kæmpe hit hjemme hos os, manden elsker dem og selv lille L er begyndt at få smag for de gode sager. Han er desværre stadigvæk for lille til at være med i tilberedningen, eller han kan nok godt, køkkenet ville højstsandsynlig bare være smurt ind i kokos og chokolade bagefter. Og der ville nok heller ikke være mange Bountykugler tilbage efterfølgende. Så lige nu glædes jeg over de store smil der kommer frem når han putter et stykke hjemmelavet Bounty i munden og ser frem til næste år, hvor vi skal prøve at lave konfekt sammen for første gang. Vi har allerede bagt julesmåkager sammen i…\nDouble Chocolate Chip og Smarties Cookies\nFranskbrød med birkes bagt i form 17. februar 2021\nBedste’s hjemmelavede kartoffelsuppe med bacon 10. februar 2021\nGammeldags fastelavnsboller med vaniljecreme og marcipan 4. februar 2021\nCremet æggesalat med avokado 1. februar 2021\nArkiv Vælg måned marts 2021 februar 2021 januar 2021 december 2020 november 2020 oktober 2020 september 2020 august 2020 juli 2020 juni 2020


TzTape Rabatkode - Bis Zu 60% Rabat Rabatt Im [MONAT+3] 2021\nTzTape rabatkode & kuponAugust 2021\nGå til TzTape\nTzTape ➜ Se Aktuelle Rabatter\nUdløbet TzTape rabatkode\nTzTape Rabatkode ➜ Utroligt Få 20% Rabat\nStort salg kan sendes på TzTape. Du tilbydes med den største rabat gennem året på nogle specielle dage, især for Black Friday. Befolkningen, der arbejder for bestemte ting, kan nyde ekstra rabatter, såsom studenterabat, First Responder Discount. Især for nye kunder er de generøse med rabatter på op til 20%. Nogle gange tilbydes gennemsnitlige kunder rabatter fra tid til anden. Du kan finde den nyeste rabatkode af TzTape, der opdateres af Coupert hver dag.\nSådan bruges TzTape Rabatkoder?\nAlle varer, der sælges af TzTape, har en chance for at blive købt til den laveste pris.\ntztape.dk åbnes og vises på skærmen.\nBesøg TzTape-kategorien, læg de varer, du vil købe, i kurven, og gå derefter til kassen.\nHvordan Kan Jeg Spare Mere På TzTape?\nTilbyder TzTape nogen Rabatkoder i dag?\nDu finder 9 rabatkode indsamlet af coupert i dag. Disse Rabat er via menneskelig kontrol. "60% Rabat" har været den mest populære.Der er også andre kampagnekode, der kan tilfredsstille dig på kuponlisten.\nHvor ofte frigiver TzTape nye Rabatkoder?\nIfølge de tidligere projekter fra TzTape, TzTape har tendens til at frigive nyt rabatkode hver måned. Der er altid klarering i hver sæson. Der kommer flere kampagner i festivaler og salgssæson. Hold dig informeret om TzTape 's salgsfremmende oplysninger ved at abonnere på deres e-mail.\nHvor længe er TzTape rabatkode gyldigt?\nUdløbsdatoen for brugen af rabatten er angivet nederst på TzTape rabatkode. Forskellige typer rabatkode har forskellige udløbsdatoer, f.eks. ferietilbud, som kun er gyldige omkring ferien, mens nogle generelle tilbud kan have en udløbsdato, der varer nogle få dage.Det er uundgåeligt, at nogle rabatkode kan have unøjagtige udløbsdatoer.\nKan TzTape rabatkode kombineres?\nFor at kunne bruge TzTape rabatkode i kombination skal én betingelse være opfyldt. Nogle gange kan gratis forsendelse bruges sammen med andre rabatkode.Derudover kan nye abonnenter også få en ekstra rabat, som kan kombineres med andre TzTaperabatkode.\nHvad sker der, hvis TzTape rabatkode ikke virker?\nrabatkode blev indtastet, men ordreprisen blev ikke ændret, tjek hvorfor. Den indtastede kode kan være forkert, du kan vælge at kopiere og indsætte den.rabatkode udløbsdatoen er overskredet, se efter en anden lignende kampagne i Coupert kampagnelisten.Brugen af rabatkode er betinget, den aktuelle pris på varen opfylder ikke den krævede minimumspris, tilføj varen til din kurv. Nogle produkter i indkøbskurven er ikke omfattet af kampagnen.\nOm TzTape's dagens tilbud\nCabin rabatkode jane koenig Rabatkode Dataworld rabatkode cph living rabatkode Mace By Amalie rabatkode Rossi Nails rabatkode uniwatches rabatkode shopup.dk rabatkode trendcover Rabatkode Pi Cph rabatkode homedec Rabatkode Salontotal rabatkode shirtdesign Rabatkode anne-naervaerogrobusthed rabatkode LEI REGISTRER rabatkode abelstedt Rabatkode BACIO rabatkode Sleep Air rabatkode Skyts rabatkode Maruti Footwear rabatkode Pepperstone rabatkode Nextsneakers rabatkode Garn Garagen rabatkode Bokseshoppen rabatkode Danish Fair Fashion rabatkode cykelbanditten rabatkode Trendr rabatkode Merchants rabatkode rudecru Rabatkode Casestore rabatkode actionshoppen Rabatkode\nDonna Karan New York rabatkode swingcar Rabatkode Gm rabatkode Bramming Electronic rabatkode Canvarto rabatkode Namecheap Kupon Citywatches rabatkode Tuivillas rabatkode Ecykler rabatkode streety Rabatkode Kiwi rabatkode Thecornershop rabatkode FNE Outdoor rabatkode Hosting rabatkode eclshop rabatkode spotshop rabatkode Meguiars rabatkode Smarthome rabatkode Hancock rabatkode freshhair Rabatkode netspiren Rabatkode Bjorn Borg rabatkode G2A Rabatkode Protected rabatkode One More Rep rabatkode Headset rabatkode teenstyle Rabatkode Stig P rabatkode Magazin romanesc rabatkode Brycus rabatkode\nFor at returnere en vare skal den behandles inden for 30 dage fra datoen for modtagelse af pakken, her er processen. Lav en anmodning og udfyld returformularen, efter at TzTape har godkendt anmodningen om returnering. Pak det komplette produkt omhyggeligt ind og send det tilbage sammen med returformularen Send pakken tilbage i henhold til TzTape, og du skal betale kurergebyret midlertidigt Når TzTape har modtaget den returnerede vare, refunderes forsendelsesgebyret til din konto inden for 14 dage.\nTzTape gratis fragt\nTzTape-medlemmer behøver ikke yderligere kuponer, du skal blot logge ind på købstidspunktet for at få gratis forsendelse. Almindelige gæster kan også få gratis standardforsendelse ved at finde pakketilbuddet på Coupert side og anvende det. Der er flere muligheder for forsendelsesmetoder, så du kan vælge din foretrukne metode, når du udfylder forsendelsesoplysningerne. De vil foretage den nøjagtige levering i henhold til din anmodning. og de vil informere dig, når din pakke ankommer.\nTzTape søger flere medlemmer til at slutte sig til dem. Som medlem af TzTape kan du nyde godt af større rabatter. Du kan f.eks. få en fødselsdagsrabat. Få gratis forsendelse og 60 dages returret. Jo flere point du optjener gennem dine køb, jo flere rabatter kan du indløse. Åbn tztape.dk, og tilmeld dig for at deltage i medlemsprogrammet!


Referencer - House of Harmony\nSvaroopa® yoga referencer\n“Jeg fik anbefalet Svaroopa® yoga af en veninde, som sagde denne yogaform er helt speciel. Jeg har tidligere gået til yoga og er generelt meget aktiv med bl.a. løb og cykling, så i begyndelsen var det en udfordring for min lidt stive krop, det er heldigvis blevet bedre. Jeg kan mærke at Svaroopa® yoga er skøn for min krop, specielt min lænd, som jeg har haft mangle problemer med, har godt af denne afspændning. I en travl hverdag er det skønt at mærke den ro i hele kroppen (særligt hovedet) er fuld af efter 1,5 times Svaroopa® yoga.\n“Fantastisk dejlig oplevelse som virkelig fik mig ned i gear. Når man, som jeg, har en meget travl karriere med masser af aktiviteter i gang på samme tid, har 3 børn, hus og have + et aktivt fritidsliv indenfor triathlon, var de her små 2 timer virkelig ren forkælelse for kroppen og sind.\nJeg skulle lige have de første 15 min ”overstået”, inden min krop faldt til ro, for at kunne fordybe mig til dine instrukser og vejledning. Følte mig virkelig afslappet mentalt både under øvelserne, men i særdeleshed bagefter. Strækøvelserne var også dejlige øvelser for en som undertegnede der sidder ned mange timer hver dag.\nJeg kan kun rate det 10 ud af 10, og ville elske at kunne opleve det noget oftere”\nPoul Christoffersen, Global Sales Director, Aida.\n“Jeg har stor glæde af Svaroopa® Yoga fysisk og mentalt. Yogaen hjælper mig også i hverdagen med at afstresse ogopnå indre ro i tilspidsede situationer. Fysisk er det skøn og behagelig afspænding.”\n“Selvom jeg kun har haft fornøjelsen af, at deltage i Svaroopa® Yoga to gange, og fra starten har været noget skeptisk, må jeg sigeat Svaroopa® Yoga giver en dejlig ro i sjælen, samtidig med at kroppen afspændes.Et stort plus er, at alle kan være med, uanset fysisk grundform og smidighed.\nJeg har helt sikkert ikke deltaget i min sidste Svaroopa® Yoga lektion.”\n”Jeg er meget glad for at gå til Svaroopa® Yoga. Jeg havde længe gået med et ønske om at gå til yoga, uden dog at få gjort noget ved det. Ved et tilfælde stødte jeg ind i din søster, der talte så begejstret om din yoga. Hun formidlede en gratis prøvetime og derefter var jeg nærmest solgt.\nDet er svært helt præcist at forklare, hvad yogaen gør for mig, men den ro og det langsomme tempo, som det hele foregår i, er så livsgivende for mig. Det er fordybelse, afslapning og afspænding og jeg opnår øget energi, kropsbevidsthed og selvindsigt.\nDet er simpelthen selvforkælelse og den 1½ times undervisning går altid alt for hurtigt.”


Kommentar til Her er chatapplikationen, ISIS anbefaler sine medlemmer Onsdag, 18. november 2015 - 11:15\nLogikken syntes at være noget i retning af at på et eller andet tidspunkt vil befolkningen gerne se handling. Lovgiverne kan så vælge at lave nogle love der opfylder befolkningens ønske: Hvis du gør det forbudt at låse din hovedør, og du låser den alligevel, er du nok en af dem der har noget at ...\nKommentar til »En hacker sagde engang til mig: 'Du finder mig aldrig.' Men det gjorde jeg« (Podcast) Onsdag, 4. november 2015 - 20:37\n@Henning Mølsted Jeg syntes det er synd at du som redaktør vælger at være så nærtagende. Det er ikke irrelevant at kommentere formen og andre afledte effekter af en artikel og dens indhold, eller afledte samfundeffekter for den sags skyld. Når dialogen er skriftlig, må man skære den lidt skarpere...\nKommentar til USA: Vi er dybt skuffede over ‘Safe Harbour’-afgørelse Onsdag, 7. oktober 2015 - 11:24\nEn anden vej at gå\ner at overveje om vi kan åbne op for data, istedet for at lukke dem inde? I en perfekt verden, der er fuld gennemsigtighed og ingen der misbruger data. I nogle lande er der væsentligt mere åbenhed end her. F.eks. kan skatteoplysninger og breve til offentlige institutioner være offentligt tilgæng...\nKommentar til ”Cloud er død!” – tænkte strudsen og stak hovedet i busken Onsdag, 7. oktober 2015 - 11:13\nKommentar til Microsoft laver styresystem og startpakke til Raspberry Pi 2 Tirsdag, 29. september 2015 - 22:11\nRPI med Derbian varianten af Linux kører fint en fuld webserver og alle de sprog man kan tænke sig. (Der kører på linux :c) Det bedste ved Win10 IoT core til RPI er vel at programmerøre der kun føler sig hjemme i et windows miljø, også kan være med nu. Personligt kan jeg ikke se ideen med at ha...\nKommentar til To danskere anholdt for opskrift på piratstreaming via Popcorn Time Torsdag, 20. august 2015 - 10:09\nAt GSW blev dømt hårdt uden egentlige beviser, er krænkende for følelsen af retssikkerhed. Selvom at han måske er skyldig, er det rimeligt at det entydigt bevises først. Men når det lykkes "rettighedshaverne" at overbevise regering, myndigheder og intetanende om at samfundet skal beskytte...\nKommentar til Kommentar: Derfor er en it-havarikommission ikke løsningen Onsdag, 12. august 2015 - 20:43\ner at der begås ufattelig mange og dyre fejl ved den måde store projekter skrues sammen på. Hovedårsagen er at udviklingsprocessen fra design til det færdige produkt er totalt gennemsyret af jura og privatiseringsideologi. Der fantes agil udvikling længe før det blev et buzz word. Dengang hvor eg...\nKommentar til Datatilsynet går HELT amok! Onsdag, 5. august 2015 - 19:47\nLidt interessant info om RACF\nfra John the Ripper sitet, der beskriver hvordan RACF passwords brydes: "Also, most mainframe implementations don't require mixed case and there's only three special chars ($, @ and #). On top of that, the basic mainframe "shell" called TSO doesn't support passwords longer than 7....\nKommentar til Kaspersky Lab opdager skjult orm på egne systemer Onsdag, 17. juni 2015 - 0:33\nRe: Er lidt bekymret, af samme grund!\nog på trods af alle gode argumenter, er det alligevel sket flere gang :c) http://www.computerworld.com/article/2857129/turla-espionage-operation-i... Malware er manifesterende. Det er meget svært at skjule sig på Linux, jeg ved ikke hvad du baserer ovenstående på. Antagelser? Kun hvis du leder...\nKommentar til Kaspersky Lab opdager skjult orm på egne systemer Lørdag, 13. juni 2015 - 22:39\nKære Bent Prøv at være lidt seriøs. *nix kan hackkes med exploits. Det kan du selv forvisse dig om, f.eks. her: https://www.exploit-db.com/platform/?p=linux eller lave en google søgning. Det er forøvrigt altid en god start for et fakta tjek. Et argument som Christoffer fremfører er at browsere ...\nKommentar til Kaspersky Lab opdager skjult orm på egne systemer Fredag, 12. juni 2015 - 23:05\n... Uden at gå i detaljer; der er masser af eksempler på at browsere og andre programmer har sårbarheder der kan udnyttes til at afvikle kode under den bruger der kører dem. Det undrer mig hvis du ikke har hørt om det før nu! :c) Desuden er meget af koden den samme på windows og *nix, i de kendt...\nKommentar til Kaspersky Lab opdager skjult orm på egne systemer Fredag, 12. juni 2015 - 10:26\nLad os sige du som angriber får Chrome til at crashe - og du får lagt noget kode ind der kører for den proces - så kan du stadigvæk ikke hente passwords ud Hvis det lykkes, har du adgang til det brugeren har adgang til. Derefter er det forholdsvist enkelt at indlejre kode til dit eget formål...\nKommentar til Kaspersky Lab opdager skjult orm på egne systemer Torsdag, 11. juni 2015 - 20:34\nDet er let at få root password fra ubuntu bruger\nDu skal bare fake en fejlrapporttering når du crasher hans app! :c)\nKommentar til Kaspersky Lab opdager skjult orm på egne systemer Torsdag, 11. juni 2015 - 19:32\nDer er sjældent grund til at ændre i kernen. Et botnet, som nok er det mest almindelige, kører fint under den daglige bruger. Gerne i fbm. browseren. Hvis det er for at spionerer, er det typisk også den daglige bruger man vil spionere på; læse dokumenter, e-mails, kigge med ud af webcam, og lytte...\nKommentar til Kaspersky Lab opdager skjult orm på egne systemer Torsdag, 11. juni 2015 - 13:05\nEr lidt bekymret, af samme grund!\nJeg har svært ved at tro at der ikke finder angreb sted på min Ubuntu PC. Jeg er temmelig sikker på at nogle mærkelige crash af min browser skyldes angreb. Sikkert rettet mod Windows. Men hvad med den der ikke crasher min app? Men med tanke på at de flest Ubuntu installationer ikke har nogen som...\nKommentar til Når det sidste klippekort er brugt Fredag, 20. marts 2015 - 19:31\nDer er en grænse for hvor hurtigt man kan flytte den ofentlige mening - uanset hvor gode argumenter man har. For tiden er vi nået til Adam Smiths ideer om de frie markedskræfters fortræffeligheder, fra 1790erne. Så det kan godt være at det tager et stykke tid før befolkningen er klar til så radik...\nKommentar til Opladning via USB type C giver større angrebsflade for virus Tirsdag, 17. marts 2015 - 21:11\nHeldigvis efterfulgte der så også nogle produkter til at afværge det med, såsom en PortaPow som blokerer data. Jo da... - men som jeg forstår USB-C standartten, så behøver man datalinjerne til at forhandle om spændingen. Da en oplader til en PC sikkert skal bruge mere end standard 2,5W kan man i...\nKommentar til Elektronspin-hukommelse lover det bedste fra harddisken og SDRAM i ét Tirsdag, 10. marts 2015 - 11:41\nBoot af et OS er lidt som mine bedsteforældres gammele rør-TV der skulle varme op først. Mon så ikke tiden nærmer sig hvor vi slipper for den overflødeige og tidskrævende proces? Jeg har håbet på og savnet det længe.... Men det kunne nok være rart med nogle nye read only (uden bruger tilladelse) ...\nKommentar til Google og Microsoft fortsætter strid om sårbarheder: Google afslører nye sikkerhedshuller Onsdag, 21. januar 2015 - 10:23\nNej, det gavner ikke de brugere, som har et Windows system. Måske ikke lige denne gang. Men nu ved MS at der ikke gælder særlige regler for dem, Så man kan håbe på at de i fremtiden er lidt vaksere til at lappe hullerne, nu de ved at det giver dem problemer. Dermed får du en mere sikkert syst...\nKommentar til Google og Microsoft fortsætter strid om sårbarheder: Google afslører nye sikkerhedshuller Onsdag, 21. januar 2015 - 1:36\ntja- google og EU er tilsyneladende de eneste der kan hamle op med MS, Apple og andre patent fuske-krigere. Når man ikke har absolut magt, må man vel bruge de midler man har. Der er mange paraller i udenrigspolitik. det er ikke altid kønt. Det er for nemt at dømme alle stridende parter tila t vær...


Obligationer/middag: Små rentedyk frem mod vigtige nøgletal fra USA - FINANS\nObligationer/middag: Små rentedyk frem mod vigtige nøgletal fra USA\n01.04.2020 kl. 11:37\nDet danske obligationsmarked er præget af små rentefald i middagshandlen onsdag, hvor renten på det ledende tiårige statspapir falder 2 basispoint til minus 0,25 pct.\nDen seneste tid har markedet haft fokus på udviklingen i den globale spredning af en ny type coronavirus, hvor regeringer og centralbanker verden over har indført tiltag for at afdæmpe de økonomiske konsekvenser.\nOnsdag har Nationalbanken i en ny analyse vurderet, at den danske økonomi kan skrumpe 3-10 pct. på grund af virusudbruddet, som har kostet virksomheder store summer af penge og sendt mange ud i arbejdsløshed.\nForuden eventuelle udmeldinger omkring coronavirusudbruddet kan investorerne onsdag finde input til handlen i en stribe amerikanske nøgletal, der offentliggøres i løbet af eftermiddagen.\nBlandt andet offentliggøres ADP's beskæftigelsesrapport over det private amerikanske jobmarked, der ses som en forløber for fredagens officielle jobrapport.\nHos Sydbank vil makroanalytiker Mathias Dollerup Sproegel holde særligt øje med netop ADP-rapporten, ligesom der også holdes øje med de amerikanske indkøbschefers indeks over aktiviteten i fremstillingsindustrien, ISM.\nI marts ventes det at falde til 44,5 fra 50,1 ifølge Bloomberg News. En værdi over 50 indikerer stigende aktivitet, mens en værdi under 50 indikerer tilbagegang.\n- Vi er på udkig efter, hvor kraftigt den amerikanske økonomi er ramt af Covid-19. Et større fald i ADP-beskæftigelsen eller ISM-indekset end ventet kan presse renterne ned, skriver han i en kommentar onsdag morgen.\n18.05.22 Obligationer/åbning: Lille renteplus før for britiske inflationstal


Ydelse, batterilevetid, tastatur og touchpad, og endelig dom - Anmeldelse: Dell XPS 13 | TechRadar\nDet burde ikke være nødvendigt at nævne, at Dells XPS 13 med de nyeste Intel-processorer er den mest kraftfulde bærbar indtil videre i 2018.\nResulater af Dell XPS 13's ydelse i our suite of benchmark tests:\nCinebench CPU: 684 point; Graphics: 54 fps\nPCMark 8 (Hjemmetest): 3,111 point\nPCMark 8 batterilevetid: 4 timer og 13 minutter\nBatterilevetid (TechRadar filmtest): 5 timer og 22 minutter\nAt disse resultater er bedre, end da vi testede 2017-modellen med samme processor, tilskriver vi forbedret køling.\nMed denne udgave af XPS 13 kommer Dells Gore-isolering helt til sin ret, når det handler om varmeafledning. Sammen med de opdaterede 8. generations quad-core processorer får man et langt bedre testresultat i testprogrammer som Geekbench end 2017-udgaven af MacBook Pro.\nIkke engang 13.5 tommer udgaven af Surface Book 2 er i stand til at konkurrere med disse resultater, når det handler om ren kraft. Dette tilskriver vi blandt fordelene ved Dells kølings-teknik. Men selvfølgelig vinder Surface Book 2 på det visuelle område takket være Nvidias GTX 1050 grafikkort.\nDells nye energistyrings-software hjælper også godt til med at levere kræfter på de rette steder, når det er nødvendigt, uden at maskinen på noget tidspunkt bliver for varm.\nMen selvfølgelig vil du ikke bruge denne maskine til spil. Den er mere velegnet til billedredigering - ikke mindst takket være dens microSD-kortindgang. Man kan dog også godt forvente, at den er i stand til at håndtere mere end et par regneark, takket være den lynhurtige 16GB RAM.\nSelv om testresultaterne for batterilevetiden er absolut fremragende for en bærbar med 4k-skærm, så ligger de alligevel - ikke overraskende - under, hvad Dell lover\nDisse tale er på ingen måde lige så gode, som dem vi ser på den nye MacBook Pro for slet ikke at tale om Pixelbook og Surface Book 2 (sidstnævnte har hele to batterier), men alle tre computere er kraftigt forbedret på dette område og optimeret til deres operationssystem.\nDu kan roligt regne med, at du kan bruge denne computer under de fleste flyrejser i Europa - uden at skulle lade op.\nGenerelt har Dell nogle af de bedste computere på markedet, når det handler om input. Og du kan roligt regne med, at hverken tastatur eller touchpad er blevet forringet.\nNedslagene på tasterne er ikke blandt de længste man kan finde på en Ultrabook, men det feedback, fingerspidserne får, er rigtigt godt. Når det er sagt, så kunne vi godt ønske os, at Dell ikke havde anbragt Page Up og Page Down-tasterne lige over piletasterne. Det gør det nemmere at "springe forkert", når man for eksempel ønsker at hoppe mellem ord og sætninger i Word.\nDen blanke touchpad er så stor, som man kan forvente på denne størrelse bærbar, og vores finger gled let og elegant hen over det blanke område. Klik-fornemmelsen på denne XPS 13 er underligt tilfredsstillende og bedre end hos de fleste konkurrenter - bortset fra Apples modeller.\nVi kan virkeligt godt lide det nye centrerede webkamera, især fordi det er et tegn på, at Dell arbejder hårdt på at imødekomme de klager, som webkameraets placering har medført på de tidligere modeller. Denne placering gør det også nemmere at logge ind med Windows 10's ansigtsgenkendelse. Det nye design og den nye farvemulighed er sammen med en fremragende 4k-skærm (hvis man vælger det) og nye kraftfulde processorer er meget velkomne forbedringer.\nSelvfølgelig er den centrerede placering af webkameraet en forbedring, men det er stadig ikke den bedste placering, når man skal videochatte. Vi ved godt, at man investerer i mange andre ting også, men dette problem er der stadig. Og så er vi lettere irriterede over, at man ikke kan få startmodellen i dette nye og forbedrede design.\nDell har gjort det igen. Firmaet er gået direkte i flæsket på alle de kommentarer og kritikpunkter, brugerne tidligere har fremført, og man er kommet op med et produkt, der er endnu bedre end nogensinde før. Med så godt et resultat at vi er tilbøjelige til at udnævne den til "Bedst i klassen" igen og igen.\nDen nye placering af webkameraet, login med ansigtsgenkendelse, fire mikrofoner, flere kræfter med Intels nye processorer og mulighed for 4k-skærm har gjort Dell XPS 13 til et endnu mere imponerende flagskib. Ja, der er som nævnt ting, vi gerne havde set anderledes, men Dell har lagt et produkt på hylden, der klart er merprisen værd.\nMed alle de forbedringer, som XPS 13 har fået i år, har alle konkurrenterne fået et nyt produkt at måle sig op imod. Dell har endnu engang sat barren meget højt.\nCurrent page: Ydelse, batterilevetid, tastatur og touchpad, og endelig dom


159 nye flyafgange fra CPH\nPå blot to uger har Københavns Lufthavn kunnet præsentere to nye flyselskaber, der opretter base i CPH. Samtidig har flere andre selskaber meddelt, at de åbner nye ruter og indsætter mere kapacitet på allerede eksisterende ruter. Med de nye tiltag er hullet efter Sterling stort set lukket.\nInden nytår vil danskerne få glæde af 92 nye, ugentlige afgange fra Københavns Lufthavn, og når sommerprogrammet for 2009 træder i kraft, forøges det tal med yderligere 67, så det samlede antal nye, ugentlige flyafgange fra CPH inden for det næste halve år kommer op på 159. Dermed vil der være stort set lige så mange ugentlige afgange fra CPH som før Sterlings krak. Enkelte ruter vil dog stadig være uservicerede.\nDet har været vigtigt for os hurtigst muligt at få hullet efter Sterling lukket, så danskerne fortsat har et bredt udvalg af destinationer til fornuftige priser at vælge imellem. Det er solide, veldrevne selskaber, der ekspanderer, og det er vigtigt for både passagererne og CPH, at man kan have tillid til flyselskabernes levedygtighed,” siger Brian Petersen, adm. direktør, Københavns Lufthavne A/S.\nKøbenhavns Lufthavne har været i dialog med en del internationale flyselskaber, der alle har vist interesse i at oprette nye ruter ud af København. Det har indtil videre medført, at to af de større europæiske lavprisselskaber, Norwegian Air Shuttle og Transavia, har besluttet sig for at etablere base i CPH.\nNorwegian åbner i løbet af den kommende måneds tid i alt fem nye ruter ud af CPH i tillæg til selskabets eksisterende rute til Oslo, og selskabet har bebudet flere ruter i løbet af 2009. KLM-ejede Transavia følger trop med yderligere ti ruter, inklusiv ruten til Innsbruck, som selskabet tidligere havde annonceret.\nDe to selskaber komplementerer hinanden. Norwegian satser primært på hyppige flyvninger til danske, nordiske og nordeuropæiske destinationer, mens Transavia lægger hovedvægten på Sydeuropa – til lufthavne som selskabet flyver til i forvejen. På den måde udnytter de hver især deres styrker bedst mulig,” siger Brian Petersen.\nFlere udvidelser efter nytår\nUdover de to nævnte selskaber har også easyJet og SAS meddelt, at de efter nytår åbner en række nye ruter. easyJet vil forbinde deres største base, London Gatwick, med CPH, og SAS har reageret på udviklingen med nye ruter til tre sydeuropæiske destinationer og indsættelse af ekstra kapacitet på fire eksisterende ruter.\nDesuden udvider Cimber Air, Spanair og Air Berlin også med nye frekvenser i den kommende tid.\nAlternative flyselskaber betjener allerede ruter svarende til over 80 procent af Sterlings passagerer, og i de fleste tilfælde var Sterlings markedsandel på disse ruter et godt stykke under 50 procent.\n7 forskellige flyselskaber har annonceret i alt 159 nye, ugentlige flyafgange fra CPH inden for de kommende måneder. 92 af afgangene oprettes inden nytår, resten i løbet af de første tre måneder af 2009\nDe 159 nye flyafgange betyder, at CPH i løbet af halvanden uge har generobret næsten hele tabet i antal afgange efter Sterlings konkurs. Ugen før konkursen havde Sterling 163 flyafgange\nInden Sterling gik konkurs, havde Københavns Lufthavn tre ruteselskaber med base i CPH, i dag er der fire (Norwegian, Transavia, SAS & Cimber Air)\nCPH vurderer, at Sterlings konkurs betyder, at antallet af afgående passagerer samlet set falder mellem 0,5 og 1,0 procent i 2008\nDe nye tiltag betyder, at antallet af ugentlige afgange til destinationer som Rom, Malaga, Barcelona, Alicante, Nice og Aalborg stiger, mens frekvensen falder til andre destinationer. Enkelte ruter vil være uservicerede trods den massive tilgang af nye flyselskaber


THE SISTERS BROTHERS: Tankefuld western om liv, død og familiekærlighed - Ordet - Tidsskrift for Film og Medier\nFrankrig, Spanien, Rumænien, Belgien & USA\n26. juni 2019 iAnmeldelse\nPosted in AnmeldelseTags: Gustav Stubbe Arndal, Jake Gyllenhaal, Jaques Audiard, joaquin phoenix, John C. Reilly, revolvere, Riz Ahmed, sårbarhed, The Sisters Brothers, Udvalgt, USA, western\nRevolverdueller, saloons, guldgravere og skønne landskaber indfanget med udsøgt fotografi – ja, The Sisters Brothers er bestemt en western. Men Jacques Audiards første engelsksprogede film er for det meste meget jordnær og uden ceremoni. Både kameraet og manuskriptet er mere interesseret i de figurer, der befolker filmens verden, end i skudepisoder og dusører.\nHovedfigurerne er Charlie (Joaquin Phoenix) og Eli Sisters (John C. Reilly), et par berygtede gunslingers, der arbejder som håndlangere for en gådefuld gangster kendt som ”Kommandøren.” Deres nyeste mission er at fange guldgraveren Hermann Warm (Riz Ahmed) med lidt hjælp fra den venlige detektiv Morrison (Jake Gyllenhaal). Det viser sig, at Warm har opdaget en kemisk formular, der skal gøre ham til en rig mand, og snart får han Morrison på sin side.\nAlle har det tilfælles, at de står ved en skillevej i deres liv. Charlie, den selvudnævnte leder af de to brødre, er ikke spændt på at opgive noget som helst. Han nyder den frygt, hans navn frembringer, næsten mere end han nyder at hore og drikke for alle blodpengene.\nEli er en anderledes og mere dragende karakter, spillet med imponerende evne af John C. Reilly. Han er en betænksom og tilbageholden mand, der stadig bærer rundt på en gammel flammes sjal og kæler for sine heste, selvom han stadig kan være lige så dødbringende som sin lillebror. Han søger en chance for at slippe bort fra deres voldelige levevis.\nNetop den chance tager Morisson, da han slutter sig til Warm, som selv har store planer om at starte et nyt idealsamfund et sted i Texas. Spørgsmål om hvor lykken skal findes, og hvordan man slipper ud af onde cirkler, vægter tungt på deres sind.\nThe Sisters Brothers har ligeledes mange temaer i tankerne. Modernitet er et af dem; Eli lærer at børste tænder og måber af et skyllende toilet i det storslåede San Fransisco. Maskulinitet er et andet; der er en understreget mangel på kvindekarakterer i filmen (undtagelsen er transkønnede Rebecca Root i en mindeværdig rolle som en saloonboss). Grådighed er der også; Warms opfindelse ætser bogstaveligt talt huden på de folk, den beriger. Der er en del at tage fat i, selvom filmen mister fokus til tider og har flere spørgsmål, end den har svar.\nMen som de bedste westerns handler The Sisters Brothers i sidste ende om døden og forsvindende tider. Vi hører fra en død mands dagbog, at han ikke ville bytte nætterne ved lejrbålet for alle civilisationens bekvemmeligheder, og det er som at høre det vilde vestens mindetale. Nær slutningen tager filmen næsten Coen-agtige drejninger, hvor døden kommer pludseligt og uventet.\nHvor The Sisters Brothers adskiller sig fra Coen-stilen, er i dens manglende nihilisme. Døden er ikke komisk, men dybt tragisk, og der er en sørgmodig hæderlighed i Warms optimistiske søgen efter mening, som mere kyniske filmskabere havde hånet. Selvom det manglende grin tapper noget energi fra filmen, kulminerer det i en uforudset men hjerteknugende slutning. Der er guld på bunden af denne tankefulde western, hvis man kigger godt efter det.


Chills • Hvad Er Dette Og Hvad Hjælper Det? 🚑 Fitness-N-Health.com\nVigtigsteSymptomer: Chills: Hvad hjælper feber plaget meget hurtigt?\nDisse årsager er bag kuldegysninger\nBakterielle infektionssygdomme, der kan forårsage kulderystelser, omfatter:\nChillingsdiagnose: Hvornår skal du gå til lægen?\nBehandling: Dette hjælper med kuldegysninger\nChills forekommer typisk som en sammenhængende for en hurtig stigning i feber. Typiske er en stærk følelse af kulde, rysten og også tænder i tanden.\nVarme, hvile, søvn og nok væske er nyttige i kuldegysninger.\nChillinger opstår også ofte med influenza (influenza), men kan også være f.eks. være et symptom forbundet med blodforgiftning, scarlatina (scarlatina) eller lungebetændelse.\nOvergangen fra simpel rystelse til kuldegysninger er medicinsk ikke klart defineret.\nI sidste ende tjener både enkel kuldegysninger og de voldsomme kuldegysninger formålet at hæve kropstemperaturen, således minimere temperaturforskellen mellem kroppen og udetemperatur.\nDette sker gennem muskelrystelser og -schlottern, der er rejst fra temperaturen midt i hjernen og bevidst kan ikke blive påvirket. Sammenlignet med simpel dystring er de varmeproducerende dithering bevægelser af kulderystelser særligt stærke. Chillerne ledsages typisk af en direkte stærk stigning i feber.\nChills kan være et symptom på forskellige (feberiske) sygdomme. Han går tilbage til oversvømmelsen af blod med feberinducerende stoffer (pyrogener). Disse stoffer frigives specielt til bakterielle infektioner, men også for virale sygdomme, såsom influenza og i nogle forgiftning (fx ved visse svampe).\nInfektion med streptokokker (fx skarlagensfeber (scarlet)) eller Staphylococcus\nGaldeblære og galdebetændelse\npurulent nefritis (pyelonefritis)\nKolonisering af katetre eller andre fremmedlegemer (fx pacemakere) i organismen med bakterier\nFor bakterielle infektioner, der forårsager kulderystelser, forekommer i det mindste midlertidigt større mængder af bakterier eller deres nedbrydningsprodukter fra en ovn i kroppen ind i blodet. Denne tilstand kaldes sepsis kaldet ( "blodforgiftning") og repræsenterer en farlig komplikation af bakterielle infektioner. Spurts af sepsis er forbundet med kulderystelser, en kraftig stigning i legemstemperatur og andre symptomer regel.\nVirale infektioner kan også forårsage kuldegysninger. Eksempler er:\ngennem vira (viral meningitis)\nAndre smitsomme sygdomme (såsom parasitter):\nSvampeforgiftning i forbindelse med kuldegysninger kan skyldes:\nSpitzbuckliger roughneck (Cortinarius rubellus)\nVed kuldegysninger og feber i tilfælde af tvivl, konsulter en læge, der kan finde årsagen ved hjælp af egnede diagnostiske metoder.\nChillinger er normalt infektioner med bakterier eller vira samt forgiftning. Diagnosen omfatter derfor søgen efter passende sygdomme eller infektionscentre i kroppen. Den medicinske historie, den fysiske undersøgelse og yderligere specielle undersøgelser peger på vejen til årsagen til kuldegysninger.\nHøj feber og kuldegysninger vejer tungt på organismen. Især hos børn, ældre og folk med præ-eksisterende forhold bør i kuldegysninger derfor ikke med at konsultere en læge, hvis du er i tvivl eller besøge en klinik.\nden sygehistorie giver indledende spor til den underliggende sygdom. Lægen vil have brug for følgende oplysninger, blandt andre:\nHvor længe er kuldegysningerne allerede?\nHvor høj er feberen, hvordan udviklede feberen?\nVar muligvis en tur til de troper, der blev foretaget (i tilfælde af mistanke om malaria eller gul feber)?\nden fysisk undersøgelse kan give yderligere bevis for årsagen til kuldegysninger. der er tegn på organsygdomme såsom Nierenvereiterung eller galdegang inflammation passende særlige undersøgelser (for eksempel ultralyd, røntgen, etc.) er lavet.\nAt detektere patogener og identificere mulig bør fjernes i løbet af feber stige en blod ( "blod kultur"). Af denne prøve kan sygdommen udløsere ind racen og teste dets resistens over for antibiotika, således at det så kan behandles selektivt med et effektivt lægemiddel.\nChillinger behandles så vidt muligt med hensyn til symptomens årsag. Bakterieinfektioner bekæmpes med antibiotika, virussygdomme - hvor det er muligt - med antivirale midler. Desuden stabiliseres cirkulationen, for eksempel ved tilstrækkelig hydratisering, og muligvis afkøles kroppen med kolde kompresser. Forøgelsen i feber kan begrænses af antipyretiske midler.\nI centrum skal forebygges behandling af kuldegysninger den indsats, det oversvømme kroppen med feber-inducerende stoffer (pyrogener). For det første er det vigtigt at bekæmpe bakterie- eller virusinfektion. Patogenet bør om muligt være kendt, og dets følsomhed overfor forskellige antibiotika eller antivirale lægemidler bør bestemmes.\nI en influenza (influenza) virus, for eksempel, har inflammatoriske lægemidler normalt kun mening, hvis de anvendes inden for op til 48 timer efter de første symptomer. Derudover kan feberreducerende og smertelindrende lægemidler anvendes i tilfælde af høj feber. Også kalv ruller har bevist sig. Vigtigt er dybest set tilstrækkelig hydrering, varme og masser af hvile.\nPatogener har dannet et komfur i kroppen, for eksempel i form af en samling af pus (absces) eller som indkapslede vegetation af et kateter eller anden fremmedlegeme i organismen, er nødvendig sædvanligvis en kirurgisk behandling. Pus besætninger skal ryddes ud. Kateter og fremmedlegemer skal fjernes, hvis det er muligt og, hvis ikke erstattet som et patogen angreb disse fremmedlegemer med antibiotika kan ikke løses i de fleste tilfælde.


Film-anmeldelse: Sidste strejf af kærlighed\nSidste strejf af kærlighed23 WalksPoul Morrisonkærlighedsfilm\nAnmeldelse: Sidste strejf af kærlighed\nTil trods for en dybfølt romance har "Sidste strejf af kærlighed" talrige problemer.\nI 1999 debuterede Paul Morrison med "Solomon and Gaenor", som blev nomineret til en Oscar for Bedste internationale film. Siden da har britens produktionsniveau været sparsomt, hvor det kun er blevet til yderligere to spillefilm, "Wondrous Oblivion" fra 2003 og "Little Ashes" fra 2008. 13 år senere er Morrison aktuel med det romantiske drama "Sidste strejf af kærlighed". En tilbagevenden, der godt kunne være bedre.\nDave (Dave Johns) er en ældre herre, der en dag, da han lufter sin hund, møder den ældre dame Fern (Alison Steadman). Trods en skæv start ender parret med at gå 23 ture sammen, og gradvist kommer de tættere ind på livet af hinanden, og en romance mellem dem opstår. Romancen trues dog af hemmeligheder, som de tilbageholder for hinanden.\nI sig selv er det forfriskende at se en romance opstå mellem to ældre personer på film. For kærligheden kender ingen alder. Selvom den fortrinsvis hemmelige fortid selvfølgelig spiller ind i fortællingen, er romancen til at føle for, der hvor dens elementer er genkendelige. De hjertevarmende øjeblikke, hvor det er svært ikke at blive smittet af kærlighedshistorien og interessant at følge, hvordan det ender for Dave og Fern.\nTil trods for den dybfølte romance har "Sidste strejf af kærlighed" talrige problemer. Alt for ofte bygger scenerne op til drama eller store følelser for så pludselig at klippe til en anden scene, der dræber al momentum. Dertil er plottet fyldt med problemer. Moralske dilemmaer ender uforløste, hvor Paul Morrison, der selv har skrevet filmen, ofte løser situationerne den nemmeste vej. Eksempelvis med en sen afsløring, der introducerer en karakter, som får publikum til at tro, at denne part har fundet lykken hos en anden. For blot at afsløre, at det er et familiemedlem med et andet alvorligt problem, som derefter aldrig bliver italesat. Dette er blot ét af mange nedslag.\nDer er også forsøg på sociale kommentarer – såsom hvor koldt og kynisk det offentlige behandler folk med økonomiske problemer (der i sig selv skaber et gigantisk plothul), og omkring udfordringer i sundhedssektoren. Potentialet til en dybere historie er der, men filmen ser sig tilfreds med overflødige og flygtige svar. Hver gang filmen tilbyder en dejlig og sød romance, følger der uforløste idéer i en lind strøm. Og selvom Morrisons fortælling er jordnær, ødelægger sammenviklingen af plottråde ultimativt indlevelsen. Til tider føles "Sidste strejf af kærlighed" som at være vidne til noget virkeligt og ærligt. Andre gange er manuskriptet så tyndt og uforløst, at man mindes om, at det "blot" er en film.\n"Sidste strejf af kærlighed" har en romance, der er til at føle for med de allerbedste forhåbninger for Dave og Fern. Men historiens overfladiske social kommentarer, belejlige og ubehjælpelige drejninger og uforløste moralske pointer gør i sidste ende intet godt for fortællingen. Paul Morrisons fjerde spillefilm gør sit ærinde: Den underholder med sine 102 minutter. Men gås der i dybden, er dette en uforløst fortælling, der sjældent følger sine idéer til dørs. Og derfor hurtigt er glemt, når rulleteksterne melder sin ankomst.\nTrailer"Friends": Vennerne er tilbage i officiel trailer til "The Reunion"-showet


Hvad er forventningerne til renteniveauet\nSommerperioden har været begivenhedsrig. Den amerikanske centralbank skabte panik, den norske krone oplevede kraftige udsving grundet flere faktorer, og så kom den engelske centralbanks nye guvernør med en opsigtsvækkende udtalelse.\nRedaktionen Udgivet: 3. september 2013\nI slutningen af juli oplevede de finansielle markeder en uge med høj volatilitet og stigende renter. “Panikken” var hovedsagelig udløst af, at den amerikanske centralbank havde omtalt muligheden for, at de, inden for længe, ville overveje at reducere de månedlige opkøb af obligationer, der for tiden udgør 85 mia. USD om måneden. Det fik markedet til at frygte enden på den pengeoverflod, der har været gældende de seneste år. Hvis den amerikanske centralbank udfaser opkøb, vil det samtidig være fordi de tror økonomien er i bedring, noget der også taler for højere renter.\nVi har i tidligere nyhedsbreve skrevet om, at de tyske 10 årige statsobligationsrenter var handlet nede på 1,30%, og at dem der købte på det niveau måtte have et sort syn på verden. Renten på 10 årige tyske statsobligationer (1,5% til 15.02.2023) var 1,16% den 2. maj men var steget til 1,77% den 24. juni. Det er en stor stigning på kort tid, og svarer til et fald på 5,5 kurspoint. Da dette samtidig skete under to uger før udløb af første halvår, var der en del investorer der fik ødelagt halvårsresultatet i samme forbindelse.\nEt andet “offer” for de finansielle markeder var kursen på norske kroner. Kursen overfor danske kroner har siden begyndelsen af 2012 ligget mellem 0,98 og 1,02. Midt i den føromtalte “panik” sænkede den norske centralbank sin “rentebane”, der er bankens forventninger til den fremtidige rente. Sammen med fald i olieprisen og aktier fik dette kursen på norske kroner til at falde fra 0,9972 den 21. maj ned til 0,9268 den 24. juni. Det er et fald på over 7% på en måned. Kursen på norske kroner kan ofte påvirkes af relativ små handler, men det er et stort fald. Kursen har siden, bl.a. på grund af højere inflationstal end ventet, rettet sig til lidt over 0,95 overfor danske kroner. Fordi boligmarkedet og økonomien i Norge generelt har det godt, er renten i Norge ganske meget højere end i Europa. 3 måneders norsk pengemarkedsrente er således 1,75%, mens 3 måneders dansk pengemarkedsrente kun er 0,25%.\nIndskydergarantien i Norge er på 2 mill. norske kroner, og man kan i dag finde banker, som f.eks. Danske Bank, der tilbyder 3,00% i rente på anfordring. Hvis man har tillid til, at norske kroner ikke skal falde yderligere, måske endda stige lidt, er det for tiden den bedste risikofrie investering man kan finde. 3,00% i rente uden binding, garanteret af det land i verden med den højeste kreditværdighed, er ikke dårligt.\nDen engelske centralbank har fået ny guvernør. Han er, i modsætning til den forrige guvernør, tilhænger af “forward guidance”. Forward guidance er at lave løfter omkring fremtiden, specielt fremtidige renteniveauer. Det vakte derfor berettiget opsigt da banken i sidste uge annoncerede, at de ville holde styringsrenten lav (pt. rekordlave 0,5%) indtil arbejdsløsheden kommer ned under 7%., og det forventer de først vil ske i 3. kvartal af 2016 – altså om 3 år. Arbejdsløsheden er for tiden ca. 7,8%. Det vil således, udover arbejdsløshed, kun være en stigende inflation der vil kunne betyde, at renten stiger hurtigere end forventet. Nu skal man ikke lade sig narre, for centralbanker har en holdning indtil markedet eller økonomien tvinger dem til at ændre den, men det er et stærkt signal om, at stigende korte renter stadig ligger et stykke ude i fremtiden.\nMarkedet er for tiden sommer stille og de fleste følger naturligvis alt hvad den amerikanske centralbank gør tæt, også spekulationerne om, hvem der skal være ny chef næste år.\nDer er nu under 2 måneder til det tyske valg og ingen forventer, at der vil blive formuleret nye afgørende politiske tiltag overfor krisen, før efter valget. Hvis Merkel fortsætter, er der mange der forventer flere langsigtede tiltag overfor banker, Sydeuropa, væksten med mere.


Diktatur stjal 50.000 spædbørn fra deres mødre – ny rapport anklager den spanske stat for at lade stå til - TV 2\nDiktatur stjal 50.000 spædbørn fra deres mødre – ny rapport anklager den spanske stat for at lade stå til\n18. mar. 2021, 07:23\nInés Madrigal (i midten) blev i 2019 den første, der officielt fik anerkendt, at hun var blevet taget væk fra hendes dengang enlige mor ved fødslen. Foto: Oscar Del Pozo / Ritzau Scanpix\nNy rapport fra Amnesty International kritiserer den spanske regering i skandalesag om mødre, der fik frataget deres spædbørn ved fødslen.\nIfølge en ny rapport fra Amnesty International blev flere end 50.000 spædbørn taget væk fra deres mødre umiddelbart efter fødslen i årene under diktatoren Franco i 1939 til 1975 og helt op til starten af 1990'erne.\nAmnesty-rapporten sætter igen fokus på et sort kapitel i moderne spansk historie, hvor nonner, præster og læger beskyldes for at have stjålet nyfødte fra enlige kvinder, der kom fra fattige kår, og placeret dem hos andre familier, der støttede styrets ideologi. I Spanien kendt som los niños robados – de stjålne børn.\nOg i den netop udkomne rapport anklages den spanske regering for at lade stå til og dermed fremme et klima af straffrihed for de involverede.\n- Selvom der de senere år er blevet oprettet nogle ressourcer til at løse dette tema, eksempelvis Tjenesten For Berørte Personer under Justitsministeriet, har de ikke tilstrækkelige ressourcer, og de støtter ikke ofrene og følger knap sagerne til dørs. Og der ydes hverken juridisk eller psykologisk støtte, skriver Amnesty International.\n- En nonne sagde, at mit barn var dødt\nEn af de kvinder, der mener at have fået stjålet sin nyfødte søn, er Magnoli Pagador. Hun bor i Getafe, en forstad til Madrid, og har tre døtre og en masse børnebørn. Men hun er aldrig kommet sig over tabet af sin førstefødte søn for mere end 40 år siden.\nI 1971 var hun 23 år og havde netop født en sund og rask dreng, som med det samme blev taget fra hende til det, der blev kaldt et rutinemæssigt tjek. Ni uendelige timer gik, og så blev hun informeret om, at hendes søn var død.\n- En nonne, som også var sygeplejerske, kom koldt og informerede om, at min nyfødte var død, fortæller Magnoli Pagador til britiske BBC.\nDe ville ikke lade hende se sønnens lig og ville heller ikke fortælle, hvornår begravelsen ville finde sted. Og hun turde ikke stille spørgsmål til de ansatte på hospitalet:\n- Læger og nonner? Jeg kunne ikke beskylde dem for at lyve. Det her var Francos Spanien. Et diktatur. Selv nu om dage har vi spaniere en tendens til ikke at betvivle autoriter, forklarer Pagador nærmest med skræk i stemmen.\nOg Magnoli Pagador er bare én blandt mange spanske kvinder, der er stået frem med deres historie.\nEn anden er Inés Madrigal, der i 2019 blev den første, der officielt fik anerkendt, at hun var blevet taget væk fra hendes dengang enlige mor ved fødslen. Noget hun fandt ud af efter ni års privat efterforskning med hjælp fra dna-prøver taget i USA.\n- Min biologiske mor lever ikke længere. Hun hed Pilar og døde i 2013, 73 år gammel. Men jeg har fire søskende, som jeg har lært at kende. Vidunderlige mennesker, som har fået mig til at føle, at jeg er en del af en familie. For første gang er brikkerne i mit liv på plads, fortalte hun til den spanske presse efter retssagen, der slog fast, at hun var blevet fjernet fra sin mor.\nMen lægen, der stod anklaget for at have gjort det, blev ikke dømt, fordi sagen var forældet.\nDer er derfor mange tusinde sager, der aldrig er blevet afsluttet – afvist på grund af forældelse, eller fordi de slet ikke nåede frem til en dommer.\nAmnesty: Ofrene møder konstant forhindringer\nAmnesty International konstaterer også i deres rapport, at det nærmest er umuligt for ofrene at finde frem til sandheden om deres ophav.\nDe møder konstant forhindringer i deres søgen, og relevante instanser i den spanske stat giver ikke svar, som det kan forventes jævnfør internationale menneskerettigheder, skriver det spanske medie RTVE.\nDirektøren for Amnesty International i Spanien håber, at der sker forbedringer. Den nuværende regering har nemlig et lovforslag på vej, som skal forbedre vilkårene for de mange kvinder, der mener at have fået stjålet deres nyfødte barn.\n- Det er en historisk mulighed, siger Esteban Beltrán, direktør for Amnesty International i Spanien, til det spanske dagblad El Periódico.\nHan understreger videre, at det, der skal til, er, at regeringen garanterer juridisk og psykologisk hjælp til ofrene, og at det spanske retsvæsen vil fremme og sørge for udtømmende og uafhængige undersøgelser, så fakta i sagerne kan blive afklaret.


Pensionsbranchen skjuler eksorbitant høje bonusser til kapitalfonde - InsideBusiness ;\nPensionsbranchen skjuler eksorbitant høje bonusser til kapitalfonde\nVed opgørelsen af pensionsselskabernes vigtige nøgletal, årlige omkostninger i procent, kan pensionskasser og selskaber sprede de høje bonusser til kapitalfondsforvaltere ud over en længere periode, så de store udsving skjules for kunder og mæglere. Eksperter er kritiske.\nMæglere og kunder kan ikke være sikre på, at nøgletallet årlige omkostninger i procent (ÅOP) i pensionsbranchen afspejler de faktiske omkostninger for året. Nogle år udbetales der nemlig så store bonusser til kapitalfondsforvaltere, at hele omkostningsstrukturen for kunderne skævvrides.\nSom beskrevet i InsideBusiness blev det så voldsomt i første halvår i år, at ATP hensatte 1,85 mia. kr. til kapitalfondenes partnere og profiler i såkaldte performance fee, og investeringsomkostningerne per kunde steg fra 144 kr. i første halvår 2020 til 698 kr. i 2021.\nDet er dog langtfra alle de øvrige pensionshuse med store kapitalfondsinvesteringer, som er lige så transparente med udbetaling af bonusser som pensionsgiganten.\nEn rundspørge til PKA, PensionDanmark, PFA og Industriens Pension viste således, at kun PensionDanmark oplyste et egentligt tal – 460 mio. kr. – for første halvår 2021, mens Industriens Pension og PFA bekræftede, at man også havde kraftigt forhøjede kapitalfondsbonusser uden at sætte et tal på. Til sammenligning ville PKA blot oplyse, at investeringsomkostninger på hele porteføljen svarende til et femårsgennemsnit med et dog faldende omkostningsniveau på 273 mio. kr.\nOg det forklarer meget godt, at pensionsbranchen har mulighed for at sprede de ofte kraftigt varierende investeringsomkostninger ud over en længere periode, så omkostningsnøgletallet ÅOP i nogle år langtfra afspejler de egentlige omkostninger for kunden.\nPensionsbranchen erkender problemet\nI brancheorganisationen Forsikring & Pension erkender vicedirektør Jan V. Hansen, at man altså ikke bruger faktiske tal for beregning af ÅOP, selv om formålet med F&P’s omkostningshenstilling er, at kunderne får et retvisende billede af alle investeringsomkostninger – også de indirekte omkostninger i fonde med videre:\n”Der er en udfordring med omkostninger, der svinger meget per konstruktion, f.eks. performance fees, som i sagens natur varierer med afkastet. I år med høje afkast kan omkostningerne på den måde være store – og omvendt i år med lave afkast. Disse udsving kan sløre niveauet for de reelle omkostninger, hvorfor et gennemsnit (standardberegnede satser) over en længere periode kan være det bedste udgangspunkt for at vurdere omkostningerne ved en langsigtet investering, som en pensionsopsparing jo er. Dette er også en relevant betragtning ved valg mellem forskellige pensionsselskaber, hvor de aktuelle omkostninger kan sløre de underliggende og langsigtede niveauer for omkostninger.”\nSet for udefrakommende er det endog uhyre vanskeligt at få overblik over, hvor meget visse pensionsselskaber betaler til kapitalfondene, da der for eksempel heller ikke i F&P’s omkostningshenstilling er en enkel tommelfingerregel for, at omkostningerne skal fordeles over et bestemt antal år som et simpelt gennemsnit.\nInsideBusiness erfarer da også, at det har været genstand for diskussioner i branchen, hvordan man skal opgøre de ofte milliardstore performance fees til kapitalfondsforvaltere, som indimellem går via skattely – og som i nogle succesfulde fonde er nok til at gøre partnere og ledende profiler til mangemillionærer. Det har vi efterhånden talrige danske eksempler på hos Nordic Capital, Axcel, EQT med flere. Et tema, som beskæftigelsesminister Peter Hummelgaard har sat fokus på hos ATP.\nIfølge Jan V. Hansen er det dog et lige så stort problem for pensionsbranchens omkostningsberegninger, at det kan være ganske svært at grave præcise årlige omkostninger ud af de globale forvaltere.\n”En mindst lige så stor udfordring ved de faktiske omkostninger i fonde med videre, er risikoen for systematisk underrapportering af omkostninger. Tallene kan ikke altid fremskaffes fra alle udenlandske forvaltere, fordi de danske pensionsselskabers høje informationsniveau til kunderne om omkostninger er enestående og derfor endnu ikke en fuldt accepteret standard. Og selv om de kan fremskaffes, sker det med forsinkelse, det vil sige, at kunderne får ÅOP/ÅOK-tallene sent på året. Systematisk undervurderede og sene tal er ikke god forbrugerinformation.”\nEkspert: Det giver problemer for mæglere\nHos den erfarne pensionsekspert og aktuar Jørgen Svendsen fra AFPR giver de udjævnede udsving i investeringsomkostninger faktisk problemer fra et mæglerperspektiv.\n”Det er klart, at man som mægler helst vil undgå et selskab, som har haft eksorbitant høje investeringsomkostninger af den ene eller den anden årsag i en periode, for så slæber man jo omkostningerne videre i den næste periode – og det er jo ærgerligt at blive kunde der så.”\nDerfor opfordrer Jørgen Svendsen til, at der rapporteres både faktiske omkostninger per år og en udjævnet ÅOP for pensionsbranchen.\n”Man må sige, at selv om ÅOP har været med til at skabe en øget gennemsigtighed, så er det ikke altid et godt tal. Jeg vil hellere have et opdelt tal. Det vil være bedre med et tal med de faste fees og oplysninger om de her udsving. Det kan nemlig være enormt dyrt at komme ind og ud af diverse investeringer, og de kunder, som gerne vil skifte selskab, risikerer at ende i et hul, hvor man får høje omkostninger uden et stort afkast,” siger Jørgen Svendsen.\nBonusser kan få kapitalfonde til at sætte alt på rød\nHos FPension er pensionsekspert Søren Andersen ligeledes opmærksom på det paradoksale i, at afkast og omkostninger ved investering i kapitalfonde langtfra følges ad. En fond løber typisk over fem-syv år, og afkastet i perioden varierer og er nogle gange negativt, mens der først udbetales bonus til forvaltere, når de over en periode har klaret sig godt og leveret mere end 8 pct. i årligt afkast i flere år i træk:\n”Det er jo ikke sådan, at der afregnes performance fee til fondene efter et enkelt år, de operer jo med en high water mark-ordning, som gør, at man altså ikke får en bonus i godt et år, hvis fonden har klaret sig skidt de foregående to år. Man skal indhente den dårlige performance først. Så kapitalfondsinvestering er ikke alene en dyr investeringsform, det er også enormt svært at gennemskue,” siger Søren Andersen.\nSøren Andersen peger også på, at der kan opstå problemer med overdreven risikotagning i fonde, som har klaret sig dårligt i de første år.\n”Der er jo det indbyggede problem, at forvalterne i en fond med dårlig performance har en motivation for at øge risikoen, da de ikke står til at få bonus, så kan de lige så godt sætte alt på rødt.”\nFagbevægelsen har et svært dilemma med investering i kapitalfonde, opd.\nPå mandag står bankernes talerør, Finans Danmark, enigt frem på scenen til det traditionsrige årsmøde. Men på de indre linjer har Jyske Banks realkreditselskab et betydeligt problem med konkurrencedygtigheden i forhold til Nykredit på det vigtige marked for boliglån. Det er Jyske Banks ledelse med Anders Dam i\nDanske Bank risikerer stort tab på omfattende konkurs\nDanske Bank har sammen med en række andre finansielle kreditorer over en halv milliard kroner i klemme i den konkursramte entreprenørvirksomhed Barslund. Ifølge kurator er det usandsynligt, at banker og garantiselskaber slipper ud af sagen uden tab.


Arven Efter Elfelt Af Lennart Weber → Køb bogen billigt her\nArven Efter Elfelt II - Nu I Stereo - Bog\nFagbossens Fald - Bog\nDa Kejseren Kom Til Hillerød - Bog\nArven Efter Elfelt - Lennart Weber - Bog\n299,95 kr.Vejl. pris: 350,00 kr.Spar 50,05 kr. (14%)\n– Kongelig hoffotograf Peter Elfelt 1866-1931\nOm fotografen Peter Elfelts (1866-1931) liv og karriere samt om billedarkivet, der er en af verdens største fra den periode. Med et udvalg på 450 af hans fotografier fra 1890-1931.\nFakta om Arven Efter Elfelt\nArven Efter Elfelt, Bøger, Bog\nVed handel på nettet er det utrolig vigtigt, at sikkerheden er i top, og derfor er det et område, vi prioriterer højt. For at give dig tryghed når du køber hos Gucca, benytter vi selvfølgelig kun en NETS godkendt betalingsløsning. Derfor er køb og betaling online fuldstændig sikkert hos Gucca.dk.\nVi giver altid 30 dages fuld returret, og det uanset hvilket produkt du måtte have købt hos os. Kort sagt vil det sige, at fortryder du købet, kan du naturligvis returnere dine varer og få dine penge retur. Du kan med fordel tage kontakt til os, før du vælger at sende din vare tilbage.\nSom kunde hos Gucca, skal du selvfølgelig ikke vente for længe på din vare. Vi leverer hurtigt og sikkert. Vi knokler for, at du modtager forsendelsen indenfor 1-2 hverdage, såfremt varen er på lager. Den præcise lagerstatus er tydelig ud for hvert enkelt produkt. Har du spørgsmål til leveringstiden eller lagerstatus, er du altid velkommen til at tage kontakt til os.\nI vores webshop har du mulighed for at vælge blandt flere forskellige typer betalingsmetoder. Du vælger bare den betalingsmulighed, der passer bedst til dig. Lige meget hvilken betalingsmetode, du benytter - så kan du være tryg og sikker. Alle vores betalingsmuligheder finder du her. Desuden skal du huske på, at hvis du anvender betalingskort, trækkes pengene først den dag vi sender varen til dig.\nSkulle du støde på problemer eller have spørgsmål, i forbindelse med dit besøg på Gucca.dk, sidder vi på e-mail eller ved telefonen klar til at assistere dig. Vi besvarer e-mails og er ved telefonerne mellem kl. 10-15 alle hverdage, og vi er altid klar ved telefonen eller på e-mail til at give dig kompetent assistance i godt humør og med et smil på læben.\nHvis du har behov for det, har du mulighed for at tracke din forsendelse, fra det øjeblik vi sender forsendelsen, til du har den i hænderne. Du kan tilgå din personlige ordreside, så snart dit køb er fuldendt. På ordresiden kan du se, hvornår vi sender dine produkter. Når pakken er afsendt fra vores lager og er på vej til dig, modtager du en mail fra os.\nDin anmeldelse af Arven Efter Elfelt\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_kunstogkultur path_bog_arvenefterelfelt


Politisk fokus gavner patienter med lungekræft - Region Midtjylland\nDu er her: Om os Aktuelt Nyheder News 2011 10 Oktober Politisk fokus gavner patienter med lungekræft\nPolitisk fokus gavner patienter med lungekræft\nEt års målrettet indsats for at forbedre undersøgelse og behandling for lungekræft har givet resultater. Det kunne regionsrådet konstatere under et temamøde mandag eftermiddag.\nFor knap et år siden konstaterede politikerne i regionsrådet, at Region Midtjyllands resultater for undersøgelse og behandling af lungekræft simpelthen ikke var gode nok.\nC.J. Rasmussen (S)\n- Patienterne ventede for lang tid, før man fandt ud af, hvad de fejlede. Og der gik alt for lang tid, før de kom i behandling. Derfor pålagde vi organisationen at stramme op, husker formand for regionens hospitalsudvalg, Carl Johan Rasmussen (S).\nDen målrettede indsats førte til, at regionen nu ligger på eller over landsgennemsnittet, når det gælder ”kongeindikatoren”, som er den tid det tager fra patienten begynder på undersøgelserne til hun eller han er i behandling.\nDe gode resultater blev præsenteret på et temamøde for regionsrådet mandag eftermiddag (24. oktober 2011). Her hørte regionsrådet også om den indsats der har skullet til for at komme så langt.\n- Vi kan jo ikke bare knipse med fingrene og så sker tingene. Først og fremmest har vi gode kvalitetsmål for lungekræft. Uden dem havde vi slet ikke opdaget, at vi havde et problem. Dernæst har flere vaner og procedurer for samarbejdet på tværs af hospitalerne skullet ændres. Her har vi taget ny teknologi i brug for at nå vores mål, fortæller næstformand i hospitalsudvalget, Jette Skive (DF).\nEt af problemerne med lungekræftudredningen og behandlingen var, at der gik for lang tid, når patienterne skulle overføres fra et af regionshospitalerne til den højt specialiserede behandling på Aarhus Universitetshospital.\nDerfor er der nu indført videokonferencer mellem hospitalerne. På den måde kan resultaterne fra udredningen lokalt, hurtigt blive drøftet med lægerne på behandlingsafdelingen i Aarhus, så man i fællesskab kan blive enige om, hvad der er bedst for den enkelte patient.\n- De ændrede procedurer betyder, at patienten får en oplevelse af et mere sammenhængende sundhedsvæsen, samtidig med at forløbet går hurtigere, siger Carl Johan Rasmussen.\nBåde han og Jette Skive understreger, at regionsrådet fortsat vil have fokus på kvaliteten af lungekræft-forløbene.\n- Vi mangler stadig at opfylde nogle af kvalitetsmålene. Men jeg er glad for, vi er nået et godt stykke frem. Nu skal organisationen bare holde tempoet, så patienterne kan få en behandling, vi kan være bekendt, siger Jette Skive.\nUdvalgte tal fra Det Nationale Indikatorprojekts (NIP) rapport fra august 2011:\nStørre tabeller i denne PDF-udgave af pressemeddelelsen\nLæs mere om Det Nationale Indikatorprojekt\nFormand for hospitalsudvalget i Region Midtjylland, Carl Johan Rasmussen (S): 8691 4657 / 2068 1836 / carljohan.rasmussen@rr.rm.dk\nNæstformand for hospitalsudvalget i Region Midtjylland, Jette Skive (DF): 8678 6230 / 2165 9958 / jette.skive@rr.rm.dk\nAfdelingschef, Kvaltet og sundhedsdata, Hans Peder Graversen: 7841 2300 / 2427 6117 / hanspeder.graversen@stab.rm.dk


FORCA - Matematikøkonom/Aktuar med interesse for risikostyring\nMatematikøkonom/Aktuar med interesse for risikostyring\nHar du lyst til at blive en del af et af Danmarks største aktuarmiljøer med højt fagligt vidensniveau – og vil du være med til at bygge vores ambitiøse stokastiske fremregningsmodel? Så er dette job interessant for dig.\nI forbindelse med Finanstilsynets øgede krav til opgørelse af hensættelser til Solvens II, har vi igangsat et stort udviklingsprojekt. Projektet har både det formål at rykke os op på næste niveau af Solvens II modelleringen, men drejer sig i lige så høj grad om at videreudvikle vores nuværende modeller til forretningsmæssige brug for analyser og forretningsmæssige beslutninger. Vi skal bygge en model, der favner bredt og imødekommer vores kunders behov.\nForca søger en ny kollega med erfaring indenfor udvikling af en ALM model til opgørelse af stokastiske hensættelser, og som har kendskab til risikostyring og til at binde aktiv-siden og passiv-siden sammen.\nDu vil bl.a. komme til at arbejde med disse opgaver:\nMedvirke til udvikling af ny hensættelsesmodel\nImplementering af ESG\nAfdække forretningskrav og vores kunders behov, samt agere som forretningsanalytiker og bindeled til ansvarshavende aktuarer og risikostyringsansvarlige hos vores kunder\nVaretage rolle som rådgiver overfor vores kunder, som er afhængige af netop din ekspertise og viden på området\nVaretage og sparre om kapitalkravsberegninger, følsomhedsberegninger mm.\nDu bliver en del af afdelingen Aktuarservice & Finansiel risiko med primært aktuarer ansat. Afdelingen etablerer og leverer services til primært aktuar- og risikostyringsområderne hos vores kunder. Vi er rådgivnings- og sparringspartner for kunderne og har et tæt dagligt samarbejde.\nI Forca samarbejder vi i teams, hvor vi er fælles om at dele opgaver og ansvar, og vi arbejder på tværs af specialområder og faglige baggrunde efter agile metoder. Du bliver del af et aktuarmiljø med ca. 30 aktuarer.\nBred profil med gode samarbejdsevner\nVi forestiller os, at du er uddannet cand.act., cand.scient.oecon. eller tilsvarende med mindst 2-3 års erfaring med et bredt udvalg af risikostyringsopgaver fra et livsforsikringsselskab. Det vil være en fordel, hvis du har erfaring inden for investerings- eller risikostyringsområdet samt erfaring med mindre programmeringsopgaver (SAS, R, MATLAB, VBA el. lign).\nSom person præsenterer du dig som;\nDu interagerer med mennesker. Du tænker positivt og skaber en bred kontaktflade. Du møder andre mennesker i øjenhøjde.\nDu trives i et team. Du siger vi, men trækker din del af læsset. Du har lyst til at samarbejde men trives også med at arbejde selvstændigt\nDu forstår sammenhængen. Du har øje for end-to-end processer. Du kan ikke lade være med at tænke på funktionaliteter og beregninger.\nDu er analytisk. Du arbejder systematisk og grundigt. Du trives med at formidle komplekse problemstillinger til andre.\nDu tager ansvar. Du er nytænkende inden for dit fagområde og det falder dig naturligt at drive beslutninger.\nVi vil gerne høre fra dig, så send os din ansøgning. Har du spørgsmål til stillingen, er du velkommen til at kontakte afdelingschef Marie Sielemann på mobil 27 26 59 10


Idrættens Analyseinstitut - Stor millionstøtte til projekter for unge\nFoto: Adventurespejd i DDS/Flickr\nNordea-fonden har fordelt i alt 78,2 millioner på 13 projekter, som skal fremme livkvaliteten blandt unge ved at styrke deres identitet, livslyst og fællesskab.\nI foråret 2015 meldte Nordea-Fonden ud, at man ville øremærke et beløb på op mod 100 mio. kr. til projektet ’Det gode, unge liv’, der har til formål at fremme livskvaliteten blandt unge i alderen 16-24 år inden for fondens fire fokusområder: Motion, sundhed, natur og kultur.\nNu har Nordea-fonden udvalgt 13 projekter blandt i alt 440 projekter, som ifølge fonden har aktivitet, nytænkning og fællesskab som fællesnævnere og bl.a. dækker temaerne leg, læring, naturoplevelser, aktiv livsstil samt idræt og sociale fællesskaber.\nBlandt de støttede projekter er bl.a. 'STOKED', som er et initiativ fra Dansk Surf & Rafting Forbund, der med surfing, stand up paddle og white water har målet om at gøre mindst 10.000 unge aktive. Et andet projekt: ’Orkerne kommer’ vil med rollespil skabe sunde og kreative udendørs aktiviteter, og projekt ’ Welcome you’ er et samarbejde mellem Dansk Volley Forbund og Danmarks Basketball Forbund om at hjælpe unge tilflyttere til idrætsaktivitet, som understøtter nye fællesskaber.\n”Forskning viser, at man bedst kan bekæmpe mistrivsel ved at fremelske positive følelser. Derfor er det helt oplagt at bruge aktiviteter og interessefællesskaber til at bringe unge sammen og give dem nogle gode oplevelser. På den måde får de et stærkt afsæt for at danne sociale relationer – også med unge, som ikke ligner dem selv, ” siger Meik Wiking, som står bag undersøgelsen for Nordea-fonden, i en pressemeddelelse.\nLæs en beskrivelse af de 13 projekter her, hvor du kan se den konkrete fordeling af støtten\nSe undersøgelsen fra 2014\nLæs pressemeddelelsen fra Nordea-Fonden:\nKeywords: breddeidræt, motion og sundhed, natur